วันเสาร์ที่ 11 กุมภาพันธ์ 2566
11/02/2566
รองโฆษกรัฐบาลโชว์ผลงาน “พล.อ.ประยุทธ์” ยืนหนึ่งเรื่องจัดที่ดินทำกินให้แก่เกษตรกรและผู้ยากไร้ กว่า 7.6 หมื่นราย 9.4หมื่นแปลงได้ใช้ประโยชน์แล้ว
รองโฆษกรัฐบาลโชว์ผลงาน “พล.อ.ประยุทธ์” ยืนหนึ่งเรื่องจัดที่ดินทำกินให้แก่เกษตรกรและผู้ยากไร้ กว่า 7.6 หมื่นราย 9.4หมื่นแปลงได้ใช้ประโยชน์แล้ว  ควบคู่ส่งเสริมและพัฒนาอาชีพ4.9 หมื่นราย เดินหน้าจัดที่ดินอีก 1.1 หมื่นแปลงในปีนี้
วันนี้(11ก.พ.66)น.ส.ทิพานันศิริชนะ รองโฆษกประจำสำนักนายกรัฐมนตรีเปิดเผยว่าตามที่พล.อ.ประยุทธ์จันทรโอชานายกรัฐมนตรีและรัฐมนตรีว่าการกระทรวงกลาโหมในฐานะประธานคณะกรรมการนโยบายที่ดินแห่งชาติ(คทช.)มีนโยบายในการลดความเหลื่อมล้ำและแก้ไขปัญหาการไร้ที่ดินทำกินของเกษตรกรและผู้ที่ยากจนโดยการจัดที่ดินให้แก่ผู้ยากไร้ที่ไม่มีที่ดินทำกินในลักษณะแปลงรวมโดยไม่ให้กรรมสิทธิ์ขาดไม่ให้นำไปขายต่อ โดยได้เร่งขับเคลื่อนในรูปแบบคณะกรรมการการผ่านสำนักงานคณะกรรมการนโยบายที่ดินแห่งชาติในฐานะส่วนราชการระดับกรมที่อยู่ในบังคับบัญชาขึ้นตรงต่อนายกรัฐมนตรี โดยมีการดำเนินการมีความก้าวหน้าใกล้เป้าหมายที่กำหนดไว้เกือบ100 %ตามที่ได้ตั้งไว้
น.ส.ทิพานันกล่าวว่าทั้งนี้เป้าหมายทั้งหมดตั้งแต่ปี2557ได้กำหนดพื้นที่ไว้1,491พื้นที่ใน70จังหวัดเนื้อที่ประมาณ5,792,145ไร่ให้ประชาชนได้ที่ดินทำกินอย่างถูกกฎหมายและเข้าทำประโยชน์ในที่ดิน78,109รายในจำนวนที่ดิน96,536แปลงในขณะที่การดำเนินการตั้งแต่ปีงบประมาณ2558ถึงปีงบประมาณ2565สามารถจัดที่ดินให้ประชาชนเข้าทำประโยชน์ในพื้นที่แล้ว76,453ราย94,555แปลงใน338พื้นที่67จังหวัดทั่วประเทศควบคู่ไปกับการส่งเสริมและพัฒนาอาชีพให้กับประชาชนแล้ว49,062รายใน271พื้นที่จาก65จังหวัดซึ่งต้องขอบคุณทุกฝ่ายที่บูรณาการแก้ไขปัญหาร่วมกันจนเป็นผลสำเร็จอย่างเป็นรูปธรรม
สำหรับเป้าหมายในปีงบประมาณ2566ได้กำหนดไว้ว่าจะจัดสรรที่ดินจำนวน11,000แปลงให้ประชาชนเข้าทำประโยชน์ในที่ดินพร้อมทั้งปรับปรุงแผนที่แนวเขตที่ดินของรัฐแบบบูรณาการมาตราส่วน1: 4000 (One Map)กลุ่มที่3จำนวน11จังหวัดให้แล้วเสร็จและแก้ไขปัญหาข้อพิพาทเรื่องแนวเขตที่ดินให้ประชาชน
รองโฆษกประจำสำนักนายกรัฐมนตรีกล่าวว่าโดยได้มีแนวทางในการสร้างมูลค่าที่ดินที่รัฐจัดให้กับประชาชน3แนวทางได้แก่
1.การปรับปรุงกฎหมายและระเบียบ
2.การกำหนดแนวทางการประเมินมูลค่าที่ดินและทรัพย์สินที่รัฐจัดให้กับประชาชน
3.การจัดให้มีระบบหรือสถาบันที่ให้สินเชื่อระยะกลางและระยะยาวให้แก่ประชาชนที่ได้รับการจัดที่ดินของรัฐและจัดให้มีระบบประกันความเสี่ยงในการให้สินเชื่อ
อย่างไรก็ตามพล.อ.ประยุทธ์ได้เน้นย้ำให้แก้ปัญหา“แบบวิน-วิน” สร้างสมดุลระหว่างการอนุรักษ์กับการใช้ประโยชน์อย่างยั่งยืนไม่ใช่แก้ปัญหาหนึ่งแล้วสร้างอีกปัญหาตามมาเรียกว่าพิจารณาอย่างรอบคอบครอบคลุมทุกมิติเพื่อให้เกษตรกรมีที่ดินทำกินอย่างถูกกฎหมายในขณะเดียวกันก็แก้ปัญหาการบุกรุกที่ดินของรัฐหรือที่ป่าและยังมีการดำเนินการพิสูจน์สิทธิการถือครองที่ดินป้องกันและแก้ปัญหาการบุกรุกป่าสงวนแห่งชาติใน663พื้นที่,ป่าตามพระราชบัญญัติป่าไม้1พื้นที่,ป่าไม้ถาวร2พื้นที่และป่าชายเลน577พื้นที่
“พล.อ.ประยุทธ์มีความตั้งใจจริงในการแก้ไขปัญหาความเดือดร้อนของประชาชนให้มีที่ดินทำกิน ติดตามอย่างจริงจังจัดการที่ดินให้มีประสิทธิภาพเกิดประโยชน์สูงสุดสมดุลเป็นธรรมและยั่งยืนทั้งในด้านเศรษฐกิจสังคมสิ่งแวดล้อมประเทศความมั่นคงประชาชนอยู่กินยั่งยืนยืนหนึ่งในการดูแลพี่น้องประชาชนทุกกลุ่มผ่านมาตรการและโครงการต่างๆของรัฐบาลโดยเฉพาะผู้มีรายได้น้อยเช่นบัตรสวัสดิการแห่งรัฐและโครงการอื่นๆรวมทั้งให้ความสำคัญในการเร่งดำเนินการแก้ไขปัญหาตามข้อร้องเรียนของประชาชนให้เป็นไปด้วยความรวดเร็วเพื่อแก้ไขปัญหาความเดือดร้อนได้อย่างทันท่วงทียกระดับคุณภาพชีวิตของประชาชนให้อยู่ดีกินดี”รองโฆษกประจำสำนักนายกรัฐมนตรีกล่าว
—————